**OSNOVNA ŠOLA**

**GORNJI PETROVCI**

**Ravnatelj/ica**

Datum:

Številka:

Na podlagi 5. člena Pravil o prilagajanju šolskih obveznosti (štev.: 007-1/2020/1, sprejeta 24. 1. 2020), sta šola in starši sprejeli

#  D O G O V O R

**o prilagajanju šolskih obveznosti za učenca/ke s statusom:**

**-perspektivnega športnika/ce**

**- vrhunskega športnika/ce**

**- perspektivnega mladega umetnika/ce**

**-vrhunskega mladega umetnika/ce**

Šola, ki jo zastopa ravnatelj/ica in starši s tem dogovorom določajo medsebojne pravice in obveznosti učenca s statusom, ki mu je bil dodeljen s sklepom številka……, dne…….., za šolsko leto …………. , in sicer:

**Obiskovanje pouka in drugih dejavnosti**

Odsotnost učenca od pouka zaradi statusa se lahko upraviči samo na podlagi pisnega opravičila staršev, kluba ali šole, kjer se učenec dodatno izobražuje, odsotnost nad 5 dni pouka odobri ravnatelj/ica.

Učenec s statusom lahko izostane:

* od rednega vzgojno izobraževalnega dela dve pedagoški uri dnevno zaradi treninga, če ta poteka istočasno kot redno vzgojnoizobraževalno delo oziroma ves šolski dan v primeru načrtovanih priprav za obdobje največ dvajset šolskih dni zapored;
* od rednega vzgojnoizobraževalnega dela do dve pedagoški uri dnevno, če ima tekme ali trening pred 14. uro.
* prvo učno uro naslednjega šolskega dne, od torka do petka, če se je obveznost predhodnega dne končala po 21.uri.

**Preverjanje in ocenjevanje znanja**

* Ne glede na status se lahko znanje učenca ustno ali pisno preverja (brez ocenjevanja).
* Zaradi tekmovanja ali nastopa, ki ga je imel učenec prejšnji dan, se lahko naslednji dan opraviči učitelju pred začetkom šolske ure največ dvakrat pri vsakem predmetu v posameznem ocenjevalnem obdobju.
* Za napovedano pisno ocenjevanje znanja, ki se ocenjuje, se učencu s statusom opravičilo ne upošteva.

**Način in roki za ocenjevanje znanja oziroma izpolnjevanje drugih obveznosti**

S statusom pridobi učenec naslednje ugodnosti:

* izbere čas ustnega ocenjevanja v terminu, ki omogoča osvajanje učnega gradiva,  oziroma se sam dogovori z učiteljem, kdaj želi ustno odgovarjati na vprašanja o obravnavani učni snovi. Oceno mora dobiti učenec 5 delovnih dni pred konferenco. Po  tem času ga lahko učitelj vpraša nenapovedano kadarkoli;
* pisno ocenjevanje s področja slovenskega jezika, matematike, tujega jezika lahko opravi individualno pri rednem pouku, dopolnilnem pouku ali urah posvetovanja, če je na dan pisnega ocenjevanja opravičeno odsoten, ali je imel prejšnji dan tekmovanje in je obremenitev trajala več kot tri ure ali se je začela po 18. uri;
* če ni predpisane obvezne oblike ocenjevanja, sam izbere tisto obliko, ki je zanj ugodnejša (pisno, ustno, seminarska naloga, izdelek);
* možnost opravljanja razrednega izpita po posameznih predmetih;
* individualni programi pri pouku športne vzgoje po predhodnem dogovoru trenerja in učitelja športne vzgoje.

Učenec je lahko v posameznem ocenjevalnem obdobju tudi neocenjen, če je bil zaradi obremenitve odsoten več kot 60 % časa predvidenega za vzgojno izobraževalno delo po predmetniku za posamezen predmet. V tem primeru pridobi ocene v naslednjem ocenjevalnem obdobju, in sicer najmanj .... za obdobje, ko ni bil ocenjen in ...... za tekoče obdobje.

Na pismeno prošnjo staršev lahko učenec s statusom ob zaključku rednega vzgojno izobraževalnega dela opravlja razredni izpit iz predmetov, ki se ocenjujejo s številčno oceno, če zaradi obremenitev v celem letu ni bil ocenjen, oziroma je bilo tako ocenjevanje časovno nemogoče.

**Obveznosti za uresničevanje pravic**

Učenec s statusom mora izpolnjevati vse obveznosti kot ostali učenci.

**Obveznosti učenca**

* vestno opravljanje svojih šolskih obveznosti;
* vse izostanke od pouka mora vnaprej napovedati trener, izostanek pa nato opravičijo starši;
* v primeru odsotnosti ali povečanega obsega tekmovanj in nastopov, ki učencu ne dovoljujejo redne priprave na pouk, se mora z učitelji dogovoriti za ustno ali pisno ocenjevanje znanja;
* redno obveščanje staršev in trenerjev o svojem uspehu v šoli;
* v primeru slabšega znanja pri določenem predmetu učitelj učencu predlaga obiskovanje dopolnilnega pouka, ki se ga mora učenec, če je prisoten v šoli, redno udeleževati.

**Obveznosti staršev**

* redno spremljanje uspeha in vedenja svojega otroka;
* redno obiskovanje govorilnih uri pri razredniku, posameznih učiteljih;
* v primeru slabših ocen se dogovoriti z učiteljem o načinu popravljanja in izboljšanju le teh;
* redno in pravočasno opravičevanje izostankov.

**Obveznosti razrednika**

* v šolski redovalnici v rubriki OPOMBE, zapiše črko "Š" oziroma "K" učencu, ki mu je bil status podeljen. Ob prenehanju statusa razrednik črko prečrta, oziroma ob začasnem odvzemu vpiše čas, ko status ne velja,
* v dnevniku šolskega dela posebej vpiše številko sklepa ravnatelja o dodelitvi statusa posameznemu učencu,
* obvestiti ravnatelja in starše o vseh kršitvah dogovorov v zvezi s statusom,
* ravnatelju posredovati pisna dokazila za odvzem statusa.

**Obveznosti učiteljev**

* v primeru slabšega znanja učenca vključijo v dopolnilni pouk;
* v primeru napovedane daljše odsotnosti učenca, učitelji učencu opredelijo učno snov v učbeniku, ki jo bodo v času odsotnosti učenca obravnavali;
* v primeru večjega števila treningov ali tekmovanj se dogovorijo z učencem o času opravljanja pisnega in ustnega ocenjevanja znanja.
* usmerjajo učenca k nadaljnjemu delu, ter ga navajajo na samostojno delo doma;
* skupaj z učencem pripravijo individualni načrt dela za ocenjevanje znanja.

**Izvedbeni načrt za uresničevanje pravic in obveznosti**

Če status traja celo šolsko leto, se lahko določi izvedbeni načrt za uresničevanje pravic in obveznosti iz statusa.

 **Izvedbeni načrt je priloga in sestavni del dogovora o prilagajanju šolskih obveznosti.**

Izvedbeni načrt pripravi razrednik in ga uskladi v oddelčnem učiteljskem zboru. Pri pripravi upošteva učenčeve obveznosti iz izobraževalnega programa in tiste, zaradi katerih mu je bil status dodeljen.

**Varstvo pravic**

Učenec (oziroma njegovi starši) lahko ob pridobivanju ali prenehanju statusa, med mirovanjem oziroma v zvezi z uveljavljanjem pravic in obveznosti iz statusa zahteva, da se odločitve preverijo, ali jim ugovarja, če meni, da so v nasprotju z določbami teh pravil, sklepom, sklenjenega dogovora ali drugega akta oziroma predpisa.

…………….., dne ………………

Starši/skrbniki: Ravnatelj(ica

…………………………………….. ………………………………